**Navodila za slušatelje spletne konference**

Navodila so namenjena **slušateljem, ki želite pridobiti POTRDILO O UDELEŽBI** na konferenci. Posnetek velja kot dokazilo, da ste se konference udeležili oz. ste na dan konference preko video prenosa spremljali program.

**KAJ JE *PRINT SCREEN* / *SCREENSHOT* ?**

Zajem zaslonske slike ali *Screenshot* je **celotna slika (posnetek) vašega ekrana** v trenutku, ko na vaši tipkovnici pritisnete na tipko **»*Print Scrn«*.** Posnetek zabeleži vsebino vašega ekrana, ki jo imate v tistem trenutku izpisano na zaslonu, v primeru konference je to vsebina predstavitve avtorja, ki predava.

**KAKO NAREDIM PRINT SCREEN?**

1. Medtem ko spremljate program konference na Youtube kanalu, do katerega dostopate preko spletne strani <https://fvz.upr.si/studentska-konferenca/> s klikom na posamezno sekcijo, na tipkovnici pritisnete tipko »***Print Scrn«***. Tipka je lahko označena tudi kot **Prt Scr, Prt Scn, Prt Sc** in podobno, odvisno od tipkovnice, in se običajno nahaja na zgornji desni strani. V kolikor vaša tipkovnica uporablja tudi dodatno funkcijsko tipko (običajno označena kot **FN**), ne pozabite pritisniti tudi te, zopet odvisno od tega, ali je *Print Screen* na vaši tipkovnici označena kot dodatna funkcijska tipka ali ne. Funkcijske tipke so običajno obarvane z drugo barvo.



1. Posnetek oz. sliko preko bližnjice **Control (Ctrl) + V** prilepite v prazen WORD dokument.



1. Shranite sliko, priporočamo JPEG format – **Datoteka (*File*)** —> **Shrani kot (*Save As*)**. V imenu datoteke naj bo navedeno vaše ime in priimek.
2. Posnetek pošljete na e-naslov studentska@fvz.upr.si